《送张师常之官南雄》
宋代·贺铸

爰居蹭蹬海西头，紫凤求皇亦少留。
持酒一樽明日别，题诗几处旧年游。
春风白芷江南岸，暑雨黄梅岭上州。
却望衡阳千里远，悬知无雁托音邮。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。